**ŠIAULIŲ MIESTO SAVIVALDYBĖS ADMINISTRACIJOS**

**TURTO VALDYMO SKYRIUS**

**SPRENDIMO „DĖL ŠIAULIŲ MIESTO SAVIVALDYBĖS TARYBOS 2015 M. BIRŽELIO 25 D. SPRENDIMO NR. T-186 „DĖL PARDUODAMŲ ŠIAULIŲ MIESTO SAVIVALDYBĖS BŪSTŲ SĄRAŠO SUDARYMO“ PAKEITIMO“**

**AIŠKINAMASIS RAŠTAS**

2022 m. balandžio 5 d.

Šiauliai

**Parengto sprendimo projekto tikslas ir uždaviniai.**

Parengto projekto tikslas yra pakeisti Parduodamų Šiaulių miesto savivaldybės būstų sąrašą išdėstant jį nauja redakcija.

**Dabartinis sprendimo projekte aptariamų klausimų reguliavimas.**

Lietuvos Respublikos paramos būstui įsigyti ar išsinuomoti įstatymo (toliau – Įstatymas) 25 straipsnio 5 dalyje nustatyta, kad parduodamų savivaldybės būstų sąrašą tvirtina Savivaldybės taryba.

Šiaulių miesto savivaldybės tarybos 2015 m. birželio 25 d. sprendimu Nr. T-186 „Dėl Parduodamų Šiaulių miesto savivaldybės būstų sąrašo sudarymo“ yra sudarytas Parduodamų Šiaulių miesto savivaldybės būstų sąrašas (toliau – Sąrašas). Sąrašas išdėstytas nauja redakcija Šiaulių miesto savivaldybės tarybos 2021 m. kovo 4 d. sprendimu Nr. T-61 „Dėl Šiaulių miesto savivaldybės tarybos 2015 m. birželio 25 d. sprendimo Nr. T-186 „Dėl Parduodamų Šiaulių miesto savivaldybės būstų sąrašo sudarymo“ pakeitimo“.

Įstatymo 14 straipsnio 6 dalyje nustatyta, kad savivaldybės būstas, nuomojamas teisę į socialinio būsto nuomą turintiems asmenims ir šeimoms, negali būti parduodamas ar kitaip perleidžiamas kitų asmenų nuosavybėn. Atsižvelgiant į šią Įstatymo nuostatą, į Sąrašą neįtraukiami savivaldybės būstai, nuomojami asmenims ir šeimoms socialinio būsto nuomos sąlygomis.

Šiaulių miesto savivaldybės tarybos 2015 m. birželio 25 d. sprendimo Nr. T-186 „Dėl Parduodamų Šiaulių miesto savivaldybės būstų sąrašo sudarymo“ 2 punkte nustatyta, kad būstas iš Parduodamų Šiaulių miesto savivaldybės būstų sąrašo išbraukiamas, kai konkretaus būsto nuosavybės teisė pereina kitam asmeniui. Teikiamu Tarybos sprendimo projektu iš šio sąrašo siūloma išbraukti 2021 metais parduotus savivaldybės būstus Lyros g. 7-29 ir Palangos g. 27 (1/5 dalis), Šiauliuose.

Savivaldybės būstai: Sodo g. 2B-10, Sodo g. 2B-11, Erdvės g. 7-1, Terminalo g. 2A-2, Šiauliuose, Tarybos sprendimais yra pripažinti netinkamais (negalimais) naudoti. Pripažinti netinkamais (negalimais) naudoti būstai siūlomu Tarybos sprendimo projektu išbraukiami iš Sąrašo. Tolesnis šių būstų naudojimo klausimas sprendžiamas Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatyta tvarka.

**Priėmus sprendimą, galimos pasekmės (tiek teigiamos, tiek neigiamos).**

Numatomos teigiamos pasekmės – patikslintas Parduodamų Šiaulių miesto savivaldybės būstų sąrašas.

Neigiamų pasekmių nenumatoma.

**Priėmus sprendimą, keičiami ar pripažįstami negaliojančiais Savivaldybės teisės aktai.**

Sprendimo projektu keičiamas 2015 m. birželio 25 d. tarybos sprendimas Nr. T-186 „Dėl Parduodamų Šiaulių miesto savivaldybės būstų sąrašo sudarymo“.

**Sprendimui įgyvendinti reikalingi priimti papildomi teisės aktai.**

Priimti papildomų teisės aktų nereikės.

**Sprendimui įgyvendinti reikalingos lėšos.**

Sprendimui įgyvendinti lėšos nereikalingos.

**Poreikis sprendimo projektą įvertinti antikorupciniu požiūriu ir pagrindimas.**

Vadovaujantis teisės aktų reikalavimais, parengta sprendimo projekto antikorupcinio vertinimo pažyma.

**Sprendimo projekto rengėjas:** Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistė Živilė Jagutienė, tel. (8 41) 596 288.

**Numatomo teisinio reguliavimo poveikio vertinimo rezultatai (jei tokį vertinimą reikia atlikti).**

Numatomo teisinio reguliavimo poveikio vertinimas neatliktinas, nes sprendimo projektu nėra numatoma reglamentuoti iki tol nereglamentuotus santykius, taip pat nėra iš esmės keičiamas teisinis reguliavimas.

Vedėja Ija Jencienė